als_Latn dik_Latn ron_Latn
Korporata Elektroenergjitike Shqiptare ka realizuar tender për blerje energjie për periudhën kohore 2 Janar-15 Janar 2016 në vlerën e 5.1 milionë eurove.
Kjo blerje është realizuar sepse siç ka sqaruar vetë KESH, “pritej që janari të ishte një muaj problematik me rreshjet”, pra pritej thatësirë.
Por krejt e kundërta ka ndodhur në fakt dhe rreshjet kanë nisur që në ditën e parë të vitit, ndërsa data 6 e gjeti të përmbytur vendin.
Madje KESH ka udhëzuar dhe shkarkime në Vaun e Dejës, sipas informacione paraprake.
Në një njoftim të mëvonshëm, KESH bëri të ditur se meqenëse kishin nisur rreshjet, madje shoqëruar me përmbytje, koorporata kishte ndalur importin për ta realizuar tërheqjen e energjisë të parapaguar në një kohë të dytë.
Ky operacion i KESH ngre disa pyetje:
Së pari, tenderi 5.1 milionë euro parashikonte një blerje energjie për periudhën 2-15 Janar 2016, por rezulton se KESH ka realizuar blerje dhe në muajin Dhjetor në vlerën 5.4 milionë euro dhe procedura e bërë në Dhjetor, presupozonte sigurimin e energjisë për muajin janar, si rregull.
Por ç’është më e rëndësishmja është fakti se KESH kur realizoi blerjen e periudhës 2-16 Janar 2016, e justifikoi importin prej 5.1 milionë eurosh me parashikimet se janari do të ishte një muaj thuajse i thatë.
Si është e mundur që KESH të mos kishte të dhëna për rreshjet që do vinin në muajin Janar?
Korporata Elektroenergjitike është e asistuar nga qendra e kontrollit meteorologjik me informacion preciz dhe parashikimi sigurohet të paktën 10 ditë para.
Si është e mundur që dhe kryetari i Bashkisë së Tiranës Erion Veliaj, e dinte që po afronin rreshje të dendura, ndërsa një kompani e specializuar si KESH nuk e dinte këtë fakt dhe realizoi tenderin 5.1 milionë euro?/ HashtagAlbania
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn